Gulon mein rang bhare baad-e-naubahaar chale  Chale bhi aao ke gulshan ka kaarobaar chale    Qafas udaas hai yaaro saba se kuchh to kaho  Kahin to bahr-e-Khuda aaj zikar-e-yaar chale    Kabhi to subah tere kunj-e-lab se ho aaghaz  Kabhi to shab sar-e-kaakul se mushakbaar chale    Bara hai dard ka rishta yeh dil gharib sahi  Tumhare naam pe aaenge ghamgusaar chale    Jo hum pe guzri so guzri magar shab-e-hijraan  Hamaare ashk teri aaqbat sanwaar chale    Maqaam Faiz koi raah mein jacha hi nahin  Jo kue yaar se nikle to sue daar chale      :sunny: